Nangluk merana

Nangluk mrana inggih punika silih tunggil pula-pali upacara ring subak. Lianan tekén miara tatanduran padi, para petani ring Bali  nglaksanayang upacara-upacara lianan sané taler mabuat, sakadi neduh wiadin nangluk mrana. Kruna neduh maasal saking kruna teduh sané maarti 'tis' wiadin ring basa Indonénesia maarti 'sejuk, tenang'. Neduh maarti ngaénang kahanannyané tis. Upacara puniki maunteng pinaka upacara sané matatujon nunas ketenangan salami makarya ring carik. Kruna nangluk maasal saking kruna tangluk sané maartis 'tolak' sané polih nasalisasi dados nangluk 'nolak'. Samaliha kruna mrana sané maarti 'hama' ring basa Indonésia. Dadosnyané, upacara neduh wiadin nangluk mrana maarti upacara madué unteng matatujon anggén nunas katenangan wiadin kaslametan padi ring carik. 

Upacara neguh wiadin nangluk mrana pinika akéh sorohnyané, sakadi panulak paksi, panulak bikul, panulak walang sangit, candang, lanas, lan mati muncuk.

 Pustaka 

Kategori:WikiSubak